arur au andis, ülesande enesele võttis,  lahingu sõnumi kandis oma isandale,  kõik, mida Ea ütles, kordas temale:  "Lahingul ära puhata lase, oma võit pane maksma,  väsita teda, et  marutuule keskel ta oma tiivad heidaks,  võta kätte, isand, oma nooled pärapoolelt,  lõika tema tiivad paremalt ja vasakult, raiu maha,  nähku ta oma sulgi ja see viigu talt kõnevõime,  "Sulg sule peale!" ta hüüab, ära teda karda,  vinnasta vibu oma rinnalt, lennaku pilliroonooled kui välgud,  tiivad ja suled nagu liblikad hõljugu!  Hävita tema hing ja Anzu alista,  tuul tema sulgi rõõmusõnumiks kandku  Ekuri templisse, su isa Enlili juurde!  Mägede keskele vihma  ja ärevust vii,  kurja Anzu hing lõika ära,  kuninglus sisenegu Ekuri,  isale, sinu sigitajale, pöördugu tagasi väed,  saagu olema, tekkima eluasemed,  neljas maailmaääres raja oma kultuspaigad,  sinu kultuspaigad astugu sisse Ekuri,  tee ennast säravaks jumalate ees, oma nimi vägevaks!"